Úradný vestník L 321 , 26/11/2002 S. 0047 - 0048



Rozhodnutie Komisie z 22. novembra 2002, ktorým sa mení a dopĺňa rozhodnutie 2001/765/ES, ktorým sa členským štátom dočasne povoľuje uvádzať na trh lesný množiteľský materiál nevyhovujúci požiadavkám smerníc Rady 66/404/EHS a 71/161/EHS (oznámené pod číslom dokumentu C(2002) 4525) (Text s významom pre EHP) (2002/919/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/404/EHS zo 14. júna 1966 o uvádzaní lesného množiteľského materiálu na trh [1], naposledy zmenenú a doplnenú Aktom o pristúpení Fínska, Rakúska a Švédska, najmä na jej článok 15 ods. 1, so zreteľom na smernicu Rady 71/161/EHS z 30. marca 1971 o externých akostných normách pre lesný množiteľský materiál, ktorý sa uvádza na trh v rámci spoločenstva [2], naposledy zmenenú a doplnenú Aktom o pristúpení Fínska, Rakúska a Švédska, najmä na jej článok 15, so zreteľom na žiadosti, ktoré predložilo päť členských štátov, keďže: (1) Výroba množiteľského materiálu drevín uvedených v prílohe v súčasnosti v určitých členských štátoch nie je postačujúca, čo má za následok, že ich požiadavky na množiteľský materiál týchto drevín podľa ustanovení smernice 66/404/EHS alebo smernice 71/161/EHS nemožno splniť. (2) Ostatné členské štáty a tretie krajiny nemôžu dodať v dostatočnom množstve množiteľský materiál príslušných drevín, ktorý by poskytoval rovnaké záruky ako množiteľský materiál spoločenstva a vyhovoval ustanoveniam smernice 66/104/EHS alebo smernice 71/161/EHS. (3) Dotknuté členské štáty, menovite Dánsko, Francúzsko, Holandsko, Írsko a Spojené kráľovstvo, v súlade s tým podľa spomínaných smerníc požiadali Komisiu, aby im povolila prijať pre uvedenie na trh osivo, ktoré vyhovuje menej prísnym požiadavkám ako tie, ktoré sa ustanovujú spomínanými smernicami. (4) V záujme pokrytia tohto nedostatku, by sa preto žiadajúcim členským štátom na určitú obmedzenú dobu malo povoliť, aby na trh uvádzali osivo príslušných drevín, ktoré vyhovuje menej prísnym požiadavkám. (5) S odkazom na článok 6 rozhodnutia Komisie 2001/765/ES [3], vzhľadom na biologické cykly lesného množiteľského materiálu, je preto vhodné povoliť, aby sa na trh až do ich vyčerpania uvádzali zásoby povolené v rámci tohto rozhodnutia. (6) Z genetických dôvodov by sa osivo na miestach pôvodu malo zberať v oblasti prirodzeného výskytu príslušných drevín a na zabezpečenie rovnakosti osiva by sa mali poskytnúť čo najprísnejšie záruky. (7) Osivo by sa na trh malo uvádzať, len ak je k nemu priložený dokument s určitými údajmi o príslušnom osive. (8) Každému členskému štátu by sa malo povoliť, aby na svojom území uviedol na trh osivo, ktoré vyhovuje menej prísnym požiadavkám, pokiaľ ide o provenienciu, ak sa uvedenie na trh takéhoto osiva podľa tohto rozhodnutia povolilo v Dánsku, Francúzsku, Holandsku, Írsku a Spojenom kráľovstve. (9) V súlade s tým by sa malo zmeniť a doplniť rozhodnutie 2001/765/ES, v znení rozhodnutia 2002/17/ES [4]. (10) Opatrenia, ktoré sa ustanovujú v tomto rozhodnutí, sú v súlade so stanoviskom Stáleho výboru pre osivo a množiteľský materiál pre poľnohospodárstvo, záhradníctvo a lesné hospodárstvo, PRIJALA TOTO ROZHODNUTIE: Článok 1 Článok 6 rozhodnutia 2001/765/ES sa mení a dopĺňa pridaním tohto odseku: "Napriek tomu sa zásoby lesného množiteľského materiálu, ktoré sa povoľujú v rámci tohto rozhodnutia a ktoré sa nazhromaždili do 31. decembra 2002, môžu uvádzať na trh až do ich vyčerpania." Článok 2 Príloha I k rozhodnutiu 2001/765/ES sa mení a dopĺňa tak, ako sa uvádza v prílohe k tomuto rozhodnutiu. Článok 3 Toto rozhodnutie je určené členským štátom. V Bruseli 22. novembra 2002 Za Komisiu David Byrne člen Komisie [1] U. v. ES L 125, 11.7.1966, s. 2326/66. [2] U. v. ES L 87, 17.4.1971, s. 14. [3] U. v. ES L 288, 1.11.2001, s. 40. [4] Ú. v. ES L 6, 10.1.2002, s. 63. -------------------------------------------------- PRÍLOHA Príloha I k rozhodnutiu 2001/765/ES sa týmto mení a dopĺňa takto: 1. v stĺpcoch so záhlavím "Larix leptolepis, kg" v položke týkajúcej sa Francúzska, "70" sa nahrádza "85"; 2. v stĺpcoch so záhlavím "Larix leptolepis, kg" v položke týkajúcej sa Holandska, "20" sa nahrádza "40"; 3. v stĺpcoch so záhlavím "Larix leptolepis, kg" v položke týkajúcej sa Spojeného kráľovstva, "100" sa nahrádza "300"; 4. v stĺpcoch so záhlavím "Pinus strobus, kg" v položke týkajúcej sa Holandska, "25" sa nahrádza "35"; 5. v stĺpcoch so záhlavím "Picea sitchensis, kg" v položke týkajúcej sa Francúzska, "40" sa nahrádza "65"; 6. v stĺpcoch so záhlavím "Picea sitchensis, kg" v položke týkajúcej sa Spojeného kráľovstva, "300" sa nahrádza "450"; 7. v stĺpcoch so záhlavím "Pseudotsuga taxifolia, kg" v položke týkajúcej sa Francúzska, "760" sa nahrádza "1360"; 8. v stĺpcoch so záhlavím "Pseudotsuga taxifolia, kg" v položke týkajúcej sa Holandska, "15" sa nahrádza "30"; 9. v stĺpcoch so záhlavím "Pseudotsuga taxifolia, kg" v položke týkajúcej sa Spojeného kráľovstva, "350" sa nahrádza "650"; 10. v stĺpcoch so záhlavím "Fagus sylvatica L., kg" v položke týkajúcej sa Dánska, "10000" sa nahrádza "12300"; 11. 11; v stĺpcoch so záhlavím "Larix decidua Mill., kg" v položke týkajúcej sa Dánska, "40" sa nahrádza "150"; 12. v stĺpcoch so záhlavím "Larix decidua Mill., kg" v položke týkajúcej sa Francúzska, "300" sa nahrádza "315"; 13. v stĺpcoch so záhlavím "Pinus nigra Arnold, kg, Proveniencia" v položke týkajúcej sa Francúzska, "-" a "-" sa nahrádzajú "20" a "resp. BG (Kunstendil)"; 14. v stĺpcoch so záhlavím "Quercus pendunculata Ehrh, kg, Proveniencia" v položke týkajúcej sa Írska, "-" a "-" sa nahrádzajú "3000" a "resp. ES (IRL/OEP)"; 15. v stĺpcoch so záhlavím "Quercus sessiliflora Sal., kg" v položke týkajúcej sa Dánska, "113000" sa nahrádza "142000"; 16. v stĺpcoch so záhlavím "Quercus sessiliflora Sal., kg, Proveniencia" v položke týkajúcej sa Írska, "-" a "-" sa nahrádzajú "4000" a "resp. ES (IRL/OEP)"; 17. v stĺpcoch so záhlavím "Quercus sessiliflora Sal., kg" v položke týkajúcej sa Spojeného kráľovstva, "25000" sa nahrádza "29000"; --------------------------------------------------